बिहार भाजपा के अंदर हो रही उठापटक के बारे में पूछे जाने पर चौबे ने कहा कि बिहार भाजपा में कोई उठापटक नहीं है। बिहार भाजपा उपमुख्यमंत्री सुशील कुमार मोदी और पार्टी अध्यक्ष नित्यानंद राय के नेतृत्व में पूरी तरह एकजुट है। सभी नेताओं का सहयोग पार्टी को प्राप्त हो रहा है, कार्यकर्ता पूरी तरह कर्मनिष्ठ होकर कार्य कर रहे हैं और मंत्रीगण अपने दायित्व का निर्वाह कर रहे हैं। सरकार और संगठन दोनों स्तर पर पार्टी अच्छा काम कर रही है।